《寿石介峰母太夫人时介峰新有操江之命》
明代·余继登

凤诰翟褕出汉庭，慈云冉冉护辎軿。金仙原注长生箓，宝婺今连执法星。

春色喜看萱草绿，东风频想荔枝青。中丞新领吴门节，大有江鱼荐醁𨤍。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。